CELEX: 22005D0181
Language: el
Date: 2005-03-01 00:00:00
Title: 2005/181/ΕΚ: Απόφαση αριθ. 2/2005 της Επιτροπής Τελωνειακής Συνεργασίας ΑΚΕ-ΕΚ, της 1ης Μαρτίου 2005, για παρέκκλιση από την έννοια «προϊόντα καταγωγής» προκειμένου να ληφθεί υπόψη η ιδιαίτερη κατάσταση των χωρών ΑΚΕ όσον αφορά την παραγωγή κονσερβών τόνου και φιλέτων τόνου (κλάση ΕΣ ex 16.04)

8.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 61/48
            
         
      ΑΠΌΦΑΣΗ αριθ. 2/2005 ΤΗΣ ΕΠΙΤΡΟΠΉΣ ΤΕΛΩΝΕΙΑΚΉΣ ΣΥΝΕΡΓΑΣΊΑΣ ΑΚΕ-ΕΚ
   της 1ης Μαρτίου 2005
   για παρέκκλιση από την έννοια «προϊόντα καταγωγής» προκειμένου να ληφθεί υπόψη η ιδιαίτερη κατάσταση των χωρών ΑΚΕ όσον αφορά την παραγωγή κονσερβών τόνου και φιλέτων τόνου (κλάση ΕΣ ex 16.04)
   (2005/181/ΕΚ)
   Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ,
   Έχοντας υπόψη τη συμφωνία εταιρικής σχέσης ΑΚΕ-ΕΚ που υπογράφηκε στο Κοτονού στις 23 Ιουνίου 2000, και ιδίως το άρθρο 38 του πρωτοκόλλου αριθ. 1 του παραρτήματος V,
   Εκτιμώντας τα ακόλουθα:
   
               (1)
            
            
               Το άρθρο 38 παράγραφος 1 του εν λόγω πρωτοκόλλου προβλέπει τη δυνατότητα έγκρισης παρεκκλίσεων από τους κανόνες καταγωγής όταν οι παρεκκλίσεις αυτές δικαιολογούνται για την ανάπτυξη υφιστάμενου κλάδου παραγωγής ή τη δημιουργία νέου.
            
         
               (2)
            
            
               Το άρθρο 38 παράγραφος 8 του εν λόγω πρωτοκόλλου προβλέπει ότι οι παρεκκλίσεις χορηγούνται αυτομάτως στο πλαίσιο ετήσιας ποσόστωσης 8 000 τόνων για τον εγκυτιωμένο τόνο και ετήσιας ποσόστωσης 2 000 τόνων για φιλέτα τόνου.
            
         
               (3)
            
            
               Στις 28 Οκτωβρίου 2002, εκδόθηκε η απόφαση της Επιτροπής Τελωνειακής Συνεργασίας ΑΚΕ-ΕΚ για παρέκκλιση από τον ορισμό της έννοιας των «προϊόντων καταγωγής» προκειμένου να ληφθεί υπόψη η ιδιαίτερη κατάσταση των κρατών ΑΚΕ όσον αφορά την παραγωγή εγκυτιωμένου τόνου και τόνου σε φιλέτα (κλάση ΕΣ ex 16.04) (1). Η παρέκκλιση που προβλέπεται στο άρθρο 1 της παρούσας απόφασης εφαρμόζεται κατά την περίοδο από την 1η Οκτωβρίου 2002 έως τις 28 Φεβρουαρίου 2005.
            
         
               (4)
            
            
               Ενόψει της λήξης της ισχύος της εν λόγω διάταξης, τα κράτη ΑΚΕ υπέβαλαν, στις 8 Νοεμβρίου 2004, αίτηση για νέα γενική παρέκκλιση από τους κανόνες καταγωγής τους οποίους περιλαμβάνει η συμφωνία εταιρικής σχέσης ΑΚΕ-ΕΚ, όσον αφορά τον εγκυτιωμένο τόνο και τα φιλέτα τόνου, που θα ισχύει για όλα τα κράτη ΑΚΕ και θα καλύπτει το σύνολο της ετήσιας ποσότητας, δηλαδή 8 000 τόνους εγκυτιωμένου τόνου και 2 000 τόνων φιλέτων τόνου, που θα εισαχθούν στην Κοινότητα από την 1η Μαρτίου 2005 και μετά.
            
         
               (5)
            
            
               Η παρέκκλιση ζητείται βάσει των σχετικών διατάξεων του πρωτοκόλλου αριθ. 1, ειδικότερα όσον αφορά το άρθρο 38 παράγραφος 8 και οι αιτούμενες ποσότητες εμπίπτουν εντός των ορίων της ετήσιας ποσόστωσης που χορηγείται αυτομάτως κατόπιν αίτησης των κρατών ΑΚΕ.
            
         
               (6)
            
            
               Η παρούσα απόφαση εφαρμόζεται από την 1η Μαρτίου 2005 μέχρι το τέλος του 2007, εν αναμονή της έγκρισης των νέων εμπορικών ρυθμίσεων που θα τεθούν σε ισχύ μέχρι την 1η Ιανουαρίου 2008 σύμφωνα με το άρθρο 37 της συμφωνίας εταιρικής σχέσης ΑΚΕ-ΕΚ.
            
         
               (7)
            
            
               Η απόφαση αριθ. 2/2002 αναφέρεται στον εγκυτιωμένο τόνο, στην πράξη όμως ισχύει για όλες τις «κονσέρβες τόνου». Ο όρος «κονσέρβες τόνου» περιλαμβάνει τον εγκυτιωμένο τόνο και τον τόνο που είναι συσκευασμένος εν κενώ σε πλαστικούς σάκους ή άλλες συσκευασίες. Στη συνδυασμένη ονοματολογία των Ευρωπαϊκών Κοινοτήτων χρησιμοποιείται ο όρος «κονσέρβες τόνου» που περιλαμβάνει τον «εγκυτιωμένο τόνο». Η ίδια ορολογία θα πρέπει να χρησιμοποιηθεί στην παρούσα απόφαση.
            
         
               (8)
            
            
               Η διαχείριση των ποσοτήτων για τις οποίες εγκρίνεται παρέκκλιση θα πρέπει να πραγματοποιείται από την Επιτροπή σε συνεργασία με τις τελωνειακές αρχές των κρατών μελών και εκείνες των κρατών ΑΚΕ. Προς τον σκοπό αυτό, πρέπει να θεσπιστούν λεπτομερείς κανόνες,
            
         ΑΠΟΦΑΣΙΖΕΙ:
   Άρθρο 1
   Κατά παρέκκλιση των ειδικών διατάξεων που προβλέπονται στον πίνακα που παρατίθεται στο παράρτημα ΙΙ του πρωτοκόλλου αριθ. 1 του παραρτήματος V της συμφωνίας εταιρικής σχέσης ΑΚΕ-ΕΚ, οι κονσέρβες τόνου και τα φιλέτα τόνου της κλάσης του ΕΣ ex 16.04, που παράγονται στα κράτη ΑΚΕ από μη καταγόμενο τόνο, θεωρούνται, σύμφωνα με τους όρους της παρούσας απόφασης, ως καταγόμενα από τα κράτη ΑΚΕ.
   Άρθρο 2
   Η παρέκκλιση που προβλέπεται στο άρθρο 1 ισχύει για τα προϊόντα και τις ποσότητες που αναγράφονται στο παράρτημα της παρούσας απόφασης, οι οποίες εισάγονται στην Κοινότητα από τα κράτη ΑΚΕ από την 1η Μαρτίου 2005 έως τις 31 Δεκεμβρίου 2007.
   Άρθρο 3
   Η Επιτροπή διαχειρίζεται τις ποσότητες που αναφέρονται στο παράρτημα και λαμβάνει κάθε μέτρο διοικητικού χαρακτήρα, το οποίο θεωρεί σκόπιμο για την αποτελεσματική διαχείρισή τους. Τα άρθρα 308α, 308β και 308γ του κανονισμού (ΕΟΚ) αριθ. 2454/93 της Επιτροπής (2) σχετικά με τη διαχείριση των δασμολογικών ποσοστώσεων εφαρμόζονται, τηρουμένων των αναλογιών, στη διαχείριση των ποσοστώσεων που αναφέρονται στο παράρτημα.
   Άρθρο 4
   1.   Οι τελωνειακές αρχές των κρατών ΑΚΕ λαμβάνουν τα αναγκαία μέτρα για τη διενέργεια ποσοτικών ελέγχων κατά τις εξαγωγές των προϊόντων που αναφέρονται στο άρθρο 1. Για το σκοπό αυτό, όλα τα πιστοποιητικά που εκδίδουν σύμφωνα με την παρούσα απόφαση πρέπει να φέρουν σχετική ένδειξη.
   2.   Οι αρμόδιες αρχές των εν λόγω χωρών αποστέλλουν στην Επιτροπή κάθε τρίμηνο, μέσω της γραμματείας της ομάδας των κρατών ΑΚΕ, δήλωση των ποσοτήτων για τις οποίες έχουν εκδοθεί πιστοποιητικά κυκλοφορίας EUR.1 δυνάμει της παρούσας απόφασης, καθώς και τους αύξοντες αριθμούς των πιστοποιητικών αυτών.
   Άρθρο 5
   Στη θέση 7 των πιστοποιητικών EUR.1 που εκδίδονται βάσει της παρούσας απόφασης αναγράφονται τα ακόλουθα:
   
               —
            
            
               «Derogation — Decision No 2/2005»,
            
         
               —
            
            
               «Dérogation — Décision no 2/2005».
            
         Άρθρο 6
   Τα κράτη ΑΚΕ, τα κράτη μέλη και η Ευρωπαϊκή Κοινότητα λαμβάνουν τα αναγκαία μέτρα, από την πλευρά τους, για την εφαρμογή της παρούσας απόφασης.
   Άρθρο 7
   Η παρούσα απόφαση τίθεται σε ισχύ την ημέρα της έκδοσής της.
   Η παρούσα απόφαση εφαρμόζεται από την 1η Μαρτίου 2005.
   
      Βρυξέλλες, 1 Μαρτίου 2005.
      
         
            Για την Επιτροπή Τελωνειακής Συνεργασίας ΑΚΕ-ΕΚ
         
         
            Η κοινή προεδρία
         
         Robert VERRUE
         
         Isabelle BASSONG
         
      
   
   
      (1)  ΕΕ L 311 της 14.11.2002, σ. 22.
   
      (2)  ΕΕ L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2286/2003 (ΕΕ L 343 της 31.12.2003, σ. 1).
   
      ΠΑΡΑΡΤΗΜΑ
      
                  Αύξων αριθμός
               
               
                  Κλάση ΕΣ
               
               
                  Περιγραφή των εμπορευμάτων
               
               
                  Περίοδος
               
               
                  Ποσότητες
                  (σε τόνους)
               
            
                  09.1632
               
               
                  ex 16.04
               
               
                  Κονσέρβες τόνου (1)
                  
               
               
                  1.3.2005-28.2.2006
               
               
                  8 000
               
            
                  1.3.2006-28.2.2007
               
               
                  8 000
               
            
                  1.3.2007-31.12.2007
               
               
                  6 666
               
            
                  09.1637
               
               
                  ex 16.04
               
               
                  Φιλέτα τόνου
               
               
                  1.3.2005-28.2.2006
               
               
                  2 000
               
            
                  1.3.2006-28.2.2007
               
               
                  2 000
               
            
                  1.3.2007-31.12.2007
               
               
                  1 666
               
            
         (1)  Σε οποιαδήποτε μορφή με την οποία το προϊόν θεωρείται διατηρημένο κατά την έννοια της κλάσης ΕΣ ex 16.04.